**SAOPŠTENJE ZA JAVNOST**

U utorak, 06.09.2011.godine, u Velikoj Sali Skupštine opštine Danilovgrad održana je sjednica Opštinske konsultativne grupe.

Opštinska konsultativna grupa za izradu, reviziju i implementaciju Strateškog plana razvoja Opštine Danilovgrad za period 2011-2016. sastoji se od ukupno 30 članova, od kojih 23 sa pravom glasa i 7 posmatrača. Pored predstavnika lokalne uprave u Grupi su i predstavnici civilnog sektora, privrede, javnih ustanova i preduzeća, mjesnih zajednica, dok su posmatrači iz Ministarstva ekonomije, Ministarstva održivog razvoja i turizma, Ministarstva poljoprivrede i ruralnog razvoja, Ministarstva finansija, Delegacije Evropske unije u Crnoj Gori i Zajednice Opština Crne Gore

Nakon otvaranja sjednice i uvodnog govora od strane predsjednika Opštine gdina Branislava Đuranovića, daljim tokom sjednice je rukovodio gdin Svetozar Domazetović. On je pružio prisutnima sve relevantne informacije koje proizlaze iz Zakona, Pravilnika o metodologiji za izradu Stateškog plana razvoja jedinica lokalne samouprave, Pravila rada Opštinske konsultativne grupe i predstavio dosadašnji rad na izradi Strateškog plana razvoja Opštine Danilovgrad za period 2011-2016, te predložio dalje aktivnosti na izradi prve verzije Nacrta SPO.

Na ovoj sjednici su usvojena Pravila funkcionisanja Opštinske konsultativne grupe za izradu, reviziju i implementaciju Strateškog plana razvoja Opštine Danilovgrad za period 2011-2016.